section_heading: Povijest
paragraph_text: Sihanake su bili samo jedan plemenski klan Antaisaka, jednog od malgaških plemena koje je živjelo u južnim močvarnim krajevima na jugoistoku oko grada Vangaindrana kraj ušća rijeke Mananare u Indijski ocean. Prema njihovoj usmenoj predaji sredinom 18. stoljeća njihov plemenski klan odlučio se odseliti iz tog kraja na malgašku visoravan, u kraj oko današnjeg mjesta Masianake južno od ozemlja plemena Merina. Vremenom su se preselili sjevernije, na zemlju gdje danas žive oko jezera Alaotre. U 19. stoljeću pokorili su ih zapadni susjedi i uključili u svoje Kraljevstvo Merina.